
住谞讛讚专讬谉 拽 注"讗 - 驻讬专讜砖 砖讟讬讬谞讝诇抓

诇讗 砖专讜 诇谉 注讜专讘讗 [讛转讬专讜 诇谞讜 注讜专讘] 讜诇讗 讗住专讜 诇谉 [诇谞讜] 讬讜谞讛, 砖讛讻诇 诪驻讜专砖 讘转讜专讛 讜讗讬谉 讞讻诪讬诐 诪讘讬讗讬诐 诇谞讜 讻诇 转讜注诇转.


 讜诪住驻专讬诐:  专讘讗 讻讬 讛讜讜 诪讬讬转讬 讟专讬驻转讗 讚讘讬 [讻讗砖专 讛讬讜 诪讘讬讗讬诐 讟专讬驻讛 诪讘讬转] 讘谞讬诪讬谉 拽诪讬讛 [诇驻谞讬讜], 讻讬 讛讜讛 讞讝讬 [讻讗砖专 讛讬讛 专讜讗讛] 讘讛 讟注诪讗 诇讛讬转讬专讗 [讟注诐 诇讛讬转专] 讗诪专 诇讛讜 [讛讬讛 讗讜诪专 诇讛诐]: 转讞讝讜 讚拽讗 砖专讬谞讗 诇讻讜 注讜专讘讗 [专讗讜 砖讗谞讬 诪转讬专 诇讻诐 注讜专讘], 砖讛专讬 讗谞讬 诪转讬专 诇讻诐 讚讘专 讛谞专讗讛 讻讗讬住讜专, 讜讻谉 讻讬 讛讜讛 讞讝讬 诇讛 讟注诪讗 诇讗讬住讜专讗 [讻讗砖专 讛讬讛 专讜讗讛 讘讛 讟注诐 诇讗讬住讜专] 讗诪专 诇讛讜 [讛讬讛 讗讜诪专 诇讛诐]: 转讞讝讜 讚拽讗 讗住专谞讗 诇讻讜 [专讗讜 砖讗谞讬 讗讜住专 诇讻诐] 讬讜谞讛.


专讘 驻驻讗 讗诪专: 讗驻讬拽讜专住 讛讜讗 讻讙讜谉 讝讛 砖讗诪专 "讛谞讬 专讘谞谉" ["讗诇讛 讛讞讻诪讬诐"], 砖讬砖 讘讻讱 谞讬诪讛 砖诇 讝诇讝讜诇. 诪住讜驻专 讻讬 专讘 驻驻讗 注爪诪讜 讗讬砖转诇讬 [砖讻讞] 讜讗诪专: "讻讙讜谉 讛谞讬 专讘谞谉" ["讗诇讛 讛讞讻诪讬诐"], 讜讗讬转讬讘 讘转注谞讬转讗 [讜讬砖讘 讘转注谞讬转] 诇讻驻专讛, 注诇 砖讗诪专 讘诇砖讜谉 讝讜.


 诪住讜驻专:  诇讜讬 讘专 砖诪讜讗诇 讜专讘 讛讜谞讗 讘专 讞讬讬讗 讛讜讜 拽讗 诪转拽谞讬 [讛讬讜 诪转拽谞讬诐] 诪讟驻讞讜转 诇住驻专讬 讛拽讜讚砖 讚讘讬 [砖诇 讘讬转] 专讘 讬讛讜讚讛. 讻讬 诪讟讜 [讻讗砖专 讛讙讬注讜] 诇诪讙讬诇转 讗住转专 讗诪专讬 [讗诪专讜]: 讛讗 [讝讜] 诪讙讬诇转 讗住转专 诇讗 讘注讬 [爪专讬讻讛] 诪讟驻讞转, 砖讗讬谞讛 讞砖讜讘讛 讻砖讗专 住驻专讬 拽讜讚砖 讛爪专讬讻讬诐 讻讬住讜讬 诪讬讜讞讚. 讗诪专 诇讛讜 [诇讛诐] 专讘 讬讛讜讚讛: 讚讬讘讜专讬诐 讻讬 讛讗讬 讙讜讜谞讗 谞诪讬 诪讬讞讝讬 讻讬 讗驻拽讬专讜转讗 [讻讙讜谉 讗诇讜 讙诐 讻谉 谞专讗讬诐 讻讝诇讝讜诇], 砖诇讗 讛讬讛 注诇讬讻诐 诇讜诪专 注诇 讛诪讙讬诇讛 诇砖讜谉 "讝讜 讛诪讙讬诇讛" (专诪"讛).


专讘 谞讞诪谉 讗诪专: 讗驻讬拽讜专讜住 讝讛 讛拽讜专讗 专讘讜 讘砖诪讜, 讜讗讬谞讜 拽讜专讗 诇讜 "专讘讬 驻诇讜谞讬". 砖讗诪专 专' 讬讜讞谞谉: 诪驻谞讬 诪讛 谞注谞砖 讙讬讞讝讬 讘爪专注转 鈥� 诪驻谞讬 砖拽专讗 诇专讘讜 讘砖诪讜, 砖谞讗诪专: "讜讬讗诪专 讙讞讝讬 讗讚谞讬 讛诪诇讱 讝讗转 讛讗砖讛 讜讝讛 讘谞讛 讗砖专 讛讞讬讛 讗诇讬砖注" (诪诇讻讬诐 讘' 讞, 讛) 讜诇讗 讛讝讻讬专讜 讘诇砖讜谉 讻讘讜讚.


讗 诪住讜驻专: 讬转讬讘 [讬砖讘] 驻注诐 专' 讬专诪讬讛 拽诪讬讛 [诇驻谞讬] 专' 讝讬专讗 讜讬转讬讘 讜拽讗诪专 [讜讬砖讘 讜讗诪专]: 注转讬讚 讛拽讚讜砖 讘专讜讱 讛讜讗 诇讛讜爪讬讗 谞讞诇 诪讘讬转 拽讚砖讬 讛拽讚砖讬诐 讜注诇讬讜 讬爪诪讞讜 讻诇 诪讬谞讬 爪诪讞讬 诪讙讚讬诐 (诪注讚谞讬诐), 砖谞讗诪专: "讜注诇 讛谞讞诇 讬注诇讛 注诇 砖驻转讜 诪讝讛 讜诪讝讛 讻诇 注抓 诪讗讻诇 诇讗 讬讘讜诇 注诇讛讜 讜诇讗 讬转诐 驻专讬讜 诇讞讚砖讬讜 讬讘讻专 讻讬 诪讬诪讬讜 诪谉 讛诪拽讚砖 讛诪讛 讬讜爪讗讬诐 讜讛讬讛 驻专讬讜 诇诪讗讻诇 讜注诇讛讜 诇转专讜驻讛" (讬讞讝拽讗诇 诪讝, 讬讘) 鈥� 讗诪专 诇讬讛 讛讛讜讗 住讘讗 [诇讜 讝拽谉 讗讞讚] 砖讛讬讛 砖诐: 讬讬砖专 [讬驻讛], 讜讻谉 讗诪专 专' 讬讜讞谞谉, 讬讬砖专. 讗诪专 诇讬讛 [诇讜] 专' 讬专诪讬讛 诇专' 讝讬专讗: 讻讬 讛讗讬 讙讜谞讗 诪讬讞讝讬 讗驻拽专讜转讗 [讘讗讜驻谉 讝讛 讛讗诐 谞专讗讛 讻讝诇讝讜诇]? 讻砖讗讚诐 砖讗讬谞谞讜 讙讚讜诇 讘转讜专讛 讗讜诪专 诇讞讻诐 砖讚讘专讬讜 谞讻讜谞讬诐?


 (专诪"讛) 讗诪专 诇讬讛 [诇讜]: 讛讗 讛讗讬 住讬讜注讬 讛讗 诪住讬讬注 [讛专讬 讝讛 诪住讬讬注] 诇讱 讘讚讘专讬讜 讜诇讗 诇讝诇讝诇 讘讗. 讗诇讗 讗讬 砖诪讬注 诇讱, 讛讗 砖诪讬注 诇讱 [讗诐 砖诪注转 讘谞讜砖讗 讝讛, 讝讛 砖诪注转], 砖诇注转讬诐 讛诪住讬讬注 诇讚讘专讬 专讘讜 讛讜讗 诪讝诇讝诇 讘讜. 讻讬爪讚? 讻讬 讛讗 讚讬转讬讘 [讻诪讜 讝讛 砖讗讬专注 砖讬砖讘] 专' 讬讜讞谞谉 讜拽讗 讚专讬砖 [讜讚专砖]: 注转讬讚 讛拽讚讜砖 讘专讜讱 讛讜讗 诇讛讘讬讗 讗讘谞讬诐 讟讜讘讜转 讜诪专讙诇讬讜转 砖讛谉 讙讚讜诇讜转 砖诇砖讬诐 注诇 砖诇砖讬诐 讗诪讜转, 讜讞讜拽拽 (讞讜爪讘) 讘讛诐 谞拽讘 砖诇 注砖专 讘专讜诐 (讘讙讜讘讛) 注砖专讬诐 讗诪讜转, 讜诪注诪讬讚谉 讘砖注专讬 讬专讜砖诇讬诐, 砖谞讗诪专: "讜砖诪转讬 讻讚讻讚 砖诪砖转讬讱 讜砖注专讬讱 诇讗讘谞讬 讗拽讚讞" (讬砖注讬讛 谞讚, 讬讘). 诇讙诇讙 注诇讬讜 讗讜转讜 转诇诪讬讚 讜讗诪专: 讛砖转讗 讻讘讬注转讗 讚爪讬诇爪诇讗 诇讗 诪砖讻讞讬谞谉 [注讻砖讬讜 讘讬诪讬谞讜 讗讘谞讬诐 讟讜讘讜转 讻讘讬爪转 讛转讜专 讗讬谉 讗谞讜 诪讜爪讗讬诐] 鈥� 讻讜诇讬 讛讗讬 诪砖讻讞讬谞谉 [讻诇 讻讱 讙讚讜诇讜转 讻驻讬 砖讚专砖转 诪讜爪讗讬诐 讗谞讜]?


诇讬诪讬诐 讛驻诇讬讙讛 住驻讬谞转讜 砖诇 讗讜转讜 转诇诪讬讚 讘讬诐, 讞讝讬谞讛讜 [专讗讛 讗讜转诐] 讗转 诪诇讗讻讬 讛砖专转 讚拽讗 诪谞住专讬 [砖讛诐 诪谞住专讬诐] 讗讘谞讬诐 讟讜讘讜转 讜诪专讙诇讬讜转 讘讙讜讚诇 讝讛. 讗诪专 诇讛讜 [诇讛诐 诇诪诇讗讻讬诐]: 讛谞讬 诇诪讗谉 [讗诇讛 诇诪讬]? 讗诪专讬 [讗诪专讜] 诇讜: 注转讬讚 讛拽讚讜砖 讘专讜讱 讛讜讗 诇讛注诪讬讚谉 讘砖注专讬 讬专讜砖诇讬诐. 讻讬 讛讚专 讗砖讻讞讬讛 [讻讗砖专 讞讝专, 诪爪讗讜] 诇专' 讬讜讞谞谉 讚讬转讬讘 讜拽讗 讚专讬砖 [砖讬讜砖讘 讜讚讜专砖] 讘注谞讬谉 诪住讜讬讬诐, 讗诪专 诇讬讛 [诇讜] 专讘讬, 讚专讜砖 讜诇讱 谞讗讛 诇讚专讜砖, 砖讻谉 讻砖诐 砖讗诪专转 讘注谞讬谉 讛讗讘谞讬诐 讜讙讜讚诇诐, 讻讱 讗讻谉 专讗讬转讬, 讗诪专 诇讜 专' 讬讜讞谞谉: 专讬拽讛 [驻讜讞讝, 讗讬砖 专讬拽谞讬]! 讗诐 诇讗 专讗讬转, 诇讗 讛讗诪谞转 讘讚讘专讬?! 讗诐 讻谉 诪诇讙诇讙 注诇 讚讘专讬 讞讻诪讬诐 讗转讛, 讬讛讘 讘讬讛 注讬谞讬讛 [谞转谉 讘讜 注讬谞讬讜] 讘讻注住 讜注砖讗讜 讙诇 砖诇 注爪诪讜转, 砖诪转 讗讜转讜 转诇诪讬讚 讜谞专拽讘 讘砖专讜.


 诇讙讜驻讜 砖诇 注谞讬谉 诪讬转讬讘讬 [诪拽砖讬诐]: 讗讬讱 讗诪专 专' 讬讜讞谞谉 讻讬 讙讜讘讛 讛砖注专讬诐 讬讛讬讛 注砖专讬诐 讗诪讛, 讜讛诇讗 讗转 讛讻转讜讘 "讜讗讜诇讱 讗转讻诐 拽讜诪诪讬讜转" (讜讬拽专讗 讻讜, 讬讙) 讚专砖讜 讞讻诪讬诐 讻讱: 专' 诪讗讬专 讗讜诪专 诇注转讬讚 诇讘讜讗 讬讛讬讛 讙讜讘讛诐 砖诇 讘谞讬 讗讚诐 诪讗转讬诐 讗诪讛, 讻砖转讬 拽讜诪讜转 砖诇 讗讚诐 讛专讗砖讜谉 砖讗诪专谞讜 砖讛讬转讛 拽讜诪转讜 诪讗讛 讗诪讛. 专' 讬讛讜讚讛 讗讜诪专: 讘谞讬 讗讚诐 讬讛讬讜 讙讘讜讛讬诐 诪讗讛 讗诪讛 讻谞讙讚 讙讜讘讛 讛讛讬讻诇 讜讻讜转诇讬讜, 砖谞讗诪专: "讗砖专 讘谞讬谞讜 讻谞讟注讬诐 诪讙讚诇讬诐 讘谞注讜专讬讛诐 讘谞讜转讬谞讜 讻讝讜讬讜转 诪讞讟讘讜转 转讘谞讬转 讛讬讻诇" (转讛诇讬诐 拽诪讚, 讬讘), 砖讬讛讬讜 讛讘谞讬诐 讜讛讘谞讜转 讘讙讜讚诇讜 砖诇 讛讛讬讻诇 砖讛讬讛 讘谞讬谉 讛讛讬讻诇 讙讘讜讛 诪讗讛 讗诪讛. 讜讗诐 讬讛讬讜 讛讗谞砖讬诐 讙讚讜诇讬诐 讻诇 讻讱 讻讬爪讚 讬讻谞住讜 诇砖注专讬诐 讗诇讛 砖诇 注砖专讬诐 讗诪讛?


 讜诪砖讬讘讬诐:  讻讬 拽讗诪专 [讻讗砖专 讗诪专] 专' 讬讜讞谞谉 鈥� 讛转讻讜讜谉 诇讻讜讬 讚讘讬 讝讬拽讗 [诇讞诇讜谞讜转 讛诪讻谞讬住讬诐 专讜讞], 砖讛诐 讬讛讬讜 注砖专 注诇 注砖专讬诐 讗诪讛 讗讘诇 讛砖注专讬诐 讬讛讬讜 讙讘讜讛讬诐 讬讜转专.


讘 讻讬讜谉 砖讛讜讝讻专 讛诪拽专讗 注诇 讛谞讞诇 讛讬讜爪讗 诪拽讚砖 讛拽讚砖讬诐 砖讜讗诇讬诐: 诪讗讬 [诪讛 诪砖诪注讜转] 讛讻转讜讘 "讜注诇讛讜 诇转专讜驻讛"? 专' 讬爪讞拽 讘专 讗讘讜讚讬诪讬 讜专讘 讞住讚讗 谞讞诇拽讜 讘讻讱. 讞讚 [讗讞讚 诪讛诐] 讗诪专: 讛讻讜讜谞讛 讛讬讗 讻注讬谉 谞讜讟专讬拽讜谉 鈥� 诇讛转讬专 驻讛 砖诇 诪注诇讛, 讻诇讜诪专, 诇专驻讗 讗转 讛讗诇诪讬诐. 讜讞讚 [讗讞讚 诪讛诐] 讗诪专: 讛讻讜讜谞讛 讛讬讗 讗讻谉 讻注讬谉 谞讜讟专讬拽讜谉, 讜讗讜诇诐 讘诪砖诪注讜转 砖讜谞讛 鈥� 诇讛转讬专 驻讛 砖诇 诪讟讛 (讘诇砖讜谉 谞拽讬讛), 讻诇讜诪专, 诇专驻讗 讗转 专讞诪谉 砖诇 注拽专讜转.


 讜诪注讬专讬诐:  讗讬转诪专 谞诪讬 [谞讗诪专 讙诐 讻谉] 讻注讬谉 讝讛 注诇 讬讚讬 讞讻诪讬诐 讗讞专讬诐, 砖讞讝拽讬讛 讗诪专: "诇转专讜驻讛" 鈥� 诇讛转讬专 驻讛 讗讬诇诪讬谉, 讜讘专 拽驻专讗 讗诪专: 诇讛转讬专 驻讛 注拽专讜转, 讜讗讬诇讜 专' 讬讜讞谞谉 讗诪专: 讛讻讜讜谞讛 诇转专讜驻讛 诪诪砖. 讜砖讜讗诇讬诐: 诪讗讬 [诪讛 驻讬专讜砖] "诇转专讜驻讛" 讘诪砖诪注讜转 讝讜? 专' 砖诪讜讗诇 讘专 谞讞诪谞讬 讗诪专: 谞讜讟专讬拽讜谉 讛讜讗 鈥� 诇转讜讗专 驻谞讬诐 砖诇 讘注诇讬 讛驻讛, 讻诇讜诪专, 诇讬驻讜转 驻谞讬讛诐 砖诇 讗讜转诐 讞讻诪讬诐 砖注诪诇讜 讘驻讬讛诐 讘注讜诇诐 讛讝讛.


 讜讘讚讜诪讛 诇讻讱 讚专砖 专' 讬讛讜讚讛 讘专' 住讬诪讜谉: 讻诇 讛诪砖讞讬专 驻谞讬讜 注诇 讚讘专讬 转讜专讛 讘注讜诇诐 讛讝讛 鈥� 讛拽讚讜砖 讘专讜讱 讛讜讗 诪讘讛讬拽 讝讬讜讬讜 诇注讜诇诐 讛讘讗, 砖谞讗诪专: "拽讜爪讜转讬讜 转诇转诇讬诐 砖讞专讜转 讻注讜专讘" (砖讬专 讛砖讬专讬诐 讛, 讬), 讜讗讞专 讻讱 谞讗诪专: "诪专讗讛讜 讻诇讘谞讜谉 讘讞讜专 讻讗专讝讬诐" (砖讬专 讛砖讬专讬诐 讛, 讟讜), 讜住诪讱 诇讜 注讜讚 诪讬讚: "讞讬讻讜 诪诪转拽讬诐" (砖讬专 讛砖讬专讬诐 讛, 讟讝),


诇讜诪专 砖诪讬 砖注住拽 讘转讜专讛 讘注讜诇诐 讛讝讛 ("讞讬讻讜 诪诪转拽讬诐") 注讚 砖讛砖讞讬专 驻谞讬讜 注诇讬讛, 讝讜讻讛 诇讝讬讜 驻谞讬诐 讘注讜诇诐 讛讘讗. 讗诪专 专' 转谞讞讜诐 讘专' 讞谞讬诇讗讬 讻诇 讛诪专注讬讘 注爪诪讜 注诇 讚讘专讬 转讜专讛 讘注讜诇诐 讛讝讛 鈥� 讛拽讚讜砖 讘专讜讱 讛讜讗 诪砖讘讬注讜 诇注讜诇诐 讛讘讗, 砖谞讗诪专 转讞讬诇讛: "诪砖驻讟讬讱 转讛讜诐 专讘讛" (转讛诇讬诐 诇讜, 讝), 诇讜诪专 讻诪讛 诪拽驻讬讚 讛' 注诇 讛爪讚讬拽讬诐 讘注讜诇诐 讛讝讛 讜讗讬谞讜 谞讜转谉 诇讛诐 讻专讗讜讬, 讜讗讞专 讻讱 谞讗诪专: "讬专讜讬谉 诪讚砖谉 讘讬转讱 讜谞讞诇 注讚谞讬讱 转砖拽诐" (转讛诇讬诐 诇讜, 讟) (诪讛专砖"讗).


讻讬 讗转讗 [讻讗砖专 讘讗] 专讘 讚讬诪讬 诪讗专抓 讬砖专讗诇 诇讘讘诇, 讗诪专: 注转讬讚 讛拽讚讜砖 讘专讜讱 讛讜讗 诇讬转谉 诇讻诇 爪讚讬拽 讜爪讚讬拽 诪诇讗 注讜诪住讜 (讞讜驻谞讬讜), 砖谞讗诪专: "讘专讜讱 讛' 讬讜诐 讬讜诐 讬注诪住 诇谞讜 讛讗诇 讬砖讜注转谞讜 住诇讛" (转讛诇讬诐 住讞, 讻) 鈥� 讗诪专 诇讬讛 [诇讜] 讗讘讬讬: 讜讻讬 讗驻砖专 诇讜诪专 讻谉, 砖讬注诪讜住 讛拽讚讜砖 讘专讜讱 讛讜讗 诪诇讜讗 讞讜驻谞讬讜? 讜讛诇讗 讻讘专 谞讗诪专 "诪讬 诪讚讚 讘砖注诇讜 诪讬诐 讜砖诪讬诐 讘讝专转 转讻谉 讜讻诇 讘砖诇砖 注驻专 讛讗专抓


"(讬砖注讬讛 诪, 讬讘), 讜讗诐 讝专转 砖诇 讛拽讚讜砖 讘专讜讱 讛讜讗 讛讬讗 讻诇 讛砖诪讬诐, 讻讬爪讚 讬讜讻诇 讗讚诐 诇拽讘诇 "诪诇讗 注讜诪住讜" 砖诇 讛拽讚讜砖 讘专讜讱 讛讜讗? 讗诪专 诇讜 专讘 讚讬诪讬: 诪讗讬 讟注诪讗 诇讗 砖讻讬讞转 讘讗讙讚转讗 [诪讛 讟注诐 讗讬谞讱 诪爪讜讬 讘讚讘专讬 讗讙讚讛], 讚讗诪专讬 讘诪注专讘讗 诪砖诪讬讛 [砖讗讜诪专讬诐 讘讗专抓 讬砖专讗诇 诪砖诪讜] 砖诇 专讘讗 讘专 诪专讬: 注转讬讚 讛拽讚讜砖 讘专讜讱 讛讜讗 诇讬转谉 诇讻诇 爪讚讬拽 讜爪讚讬拽 砖诇砖 诪讗讜转 讜注砖专讛 注讜诇诪讜转, 砖谞讗诪专: "诇讛谞讞讬诇 讗讛讘讬 讬砖 讜讗爪专转讬讛诐 讗诪诇讗" (诪砖诇讬 讞, 讻讗) 鈥� "讬砖" 讘讙讬诪讟专讬讗 转诇转 诪讗讛 讜注砖专讛 讛讜讬 [砖诇砖 诪讗讜转 讜注砖专讛 讛诐], 讛专讬 砖诪注谞讬拽 讛' 讘诪讚讛 讙讚讜砖讛.


 讜诇注谞讬谉 讝讛 注爪诪讜 转谞讬讗 [砖谞讜讬讛 讘专讬讬转讗], 专' 诪讗讬专 讗讜诪专: 讘诪讚讛 砖讗讚诐 诪讜讚讚 诇讗讞专讬诐 诪讜讚讚讬谉 诇讜 诪诇诪注诇讛, 讚讻转讬讘 [砖谞讗诪专]: "讘住讗住讗讛 讘砖诇讞讛 转专讬讘谞讛" (讬砖注讬讛 讻讝, 讞) 鈥� 讘住讗讛志住讗讛, 讻诇讜诪专, 诇驻讬 讛住讗讛 砖讗讚诐 诪讜讚讚 鈥� 讘讗讜转讛 住讗讛 诪讜讚讚讬诐 诇讜.


讗诪专 诇讜 专' 讬讛讜砖注: 讜讻讬 讗驻砖专 诇讜诪专 讻谉? 讗讻谉 讬转讻谉 砖讬讛讗 讗讚诐 谞讜转谉 诪诇讗 注讜诪住讜 砖诇讜 诇注谞讬 讘注讜诇诐 讛讝讛, 讜讻讬 讛拽讚讜砖 讘专讜讱 讛讜讗 谞讜转谉 诇讜 诪诇讗 注讜诪住讜 砖诇讜 诇注讜诇诐 讛讘讗? 讜讛讻转讬讘 [讜讛专讬 谞讗诪专] "讜砖诪讬诐 讘讝专转 转讻谉" (讬砖注讬讛 诪, 讬讘), 讜讗讬讱 讬讜讻诇 诇拽讘诇 砖驻注 讘专讻讛 讻讛 讙讚讜诇? 注谞讛 诇讜: 讜讗转讛 讜讻讬 讗讬 (讗讬谉) 讗讜诪专 讻谉 讻讚讘专讬讜? 讛诇讗 讗讬讝讜 讛讬讗 诪讚讛 诪专讜讘讛 讗爪诇 讛', 讛讗诐 诪讚讛 讟讜讘讛 诪专讜讘讛, 讗讜 诪讚转 驻讜专注谞讜转? 鈥�/p>

